pythainlp/thai_wikipedia_clean_20230101 huggingface dataset:
จักรยานเสือภูเขาส่วนมากใช้ ล้อ ขนาด 26 นิ้ว (559 มิลลิเมตร) , แต่ในบางรุ่นจะใช้ล้อขนาด 24 หรือ 29 นิ้ว (520 หรือ 622 มิลลิเมตร) , และ 27.5 ซึ่งกำลังเริ่มมีใช้ในปัจจุบัน ขนาดของยางสามารถเลือกได้ขึ้นอยู่กับสภาพภูมิประเทศและขนาดตัวของผู้ขับขี่ ยางขนาดใหญ่อาจทำให้เกิดปัญหาในผู้ขับขี่ที่ตัวไม่สูง ขนาดของยางจักรยานเป็นการวัดแบบคร่าวๆ: 29 นิ้ว ในล้อจักรยานเสือภูเขา จริงๆแล้วคือ ) ขนาดเส้นผ่าศูนย์กลาง (ในส่วนของ, เส้นผ่าศูนย์กลาง (BSD), ใช้ใน ETRTO ยางและขอบล้อ) 622 มิลลิเมตร เป็นล้อมาตรฐานของจักรยาน เสือหมอบซึ่งโดยทั่วไป เรียกว่า ล้อขนาด 700c ในบางประเทศ, โดยเฉพาะ Continental Europe, 700c (622 มิลลิเมตร) ล้อจักรยาน จะเรียกว่า ล้อขนาด 28 นิ้ว ล้อขนาด 24 นิ้วจะใช้สำหรับ จักรยานโดด และบางครั้งก็ใชกับรถ ฟรีไรด์ด้วย , แต่ใช้เฉพาะล้อหลังเท่านั้น, ซึ่งจะทำให้จักรยานสามารถควบคุมได้ง่ายขึ้น ล้อขนาด 29 นิ้ว ในครั้งแรกออกแบบมาเพื่อใช้กับ รถ ครอสคันทรี , แต่หลังจากนั้น ในปัจจุบัน ได้นำมาใช้กับจักรยานเสือภูเขาทั่วไปด้วย จักรยานเสือภูเขาที่มีล้อขนาด 29 นิ้ว มักจะเรียกว่าจักรยานแบบ 29er, และจักรยานที่ใช้ล้อขนาด 27.5 นิ้วก็มักจะเรียกว่า เสือภูเขา 27.5 หรือ 650b ล้อจักรยานมีความกว้างขนาดต่างๆกัน, โดยความกว้างมาตรฐานจะมีขนาด ของขอบล้อที่ใส่กับยางจักรยานได้ตั้งแต่ยางขนาด 26 นิ้ว x 1.90 นิ้ว ไปจนถึง 2.10 นิ้ว (559 x 48 ถึง 53 มิลลิเมตร) ล้อขนาดที่กว้างขึ้นจะนิยมใช้กับจักรยาน ฟรีไรด์และ จักรยานดาวฮิลล์ อย่างไรก็ตามล้อที่มีน้ำหนักมาก จะนิยมใช้ในจักรยาน ฟรีไรด์และดาวฮิลล์ด้วยเช่นกัน , ความก้าวหน้าอย่างต่อเนื่องของเทคโนโลยีการผลิตล้อจะช่วยลดน้ำหนักของล้อ ออกจากล้อที่แข็งแรงลง ซึ่งเป็นข้อดีอย่างมาก ในการควบคุมรถ, และมีความสำคัญในการขี่รถแบบฟรีไรด์และดาวฮิลล์ ล้อที่มีความกว้างมากๆ บางครั้งใช้เพื่อ จักรยานขี่ลุยหิมะ ซึ่งใช้ขี่ในเส้นทางที่เป็นน้ำแข็งจากหิมะ
บริษัทผู้ผลิต ยางจักรยาน จะมีความหลากหลายของดอกยางจักรยาน เพื่อการใช้งานที่ต่างกัน ในรูปแบบเหล่านี้คือ: ยางทางเรียบ, ยางทางเรียบที่มีสันตรงกลาง และดอกยางด้านนอก, ยางที่มีดอกยางเต็มหน้ายาง, ยางเฉพาะล้อหน้า, ยางเฉพาะล้อหลัง, และยางสำหรับทางหิมะ ยางบางแบบ ออกแบบมาสำหรับ บางสภาพอากาศ (เปียกหรือแห้ง) และสภาพภูมิประเทศ (พื้นแข็ง, นุ่ม, โคลน, อื่นๆ) ยางแบบอื่นๆ ออกแบบเพื่อ ให้ใช้ได้ทุกสภาพ ยางที่มีราคาแพงกว่ามีแนวโน้มที่จะมีน้ำหนักเบาและมีแรงต้านการหมุนน้อยกว่า ยางที่เกาะถนนดีๆ จะเหมาะสำหรับ การใช้งานของ จักรยานฟรีไรด์และ ดาวฮิลล์ ในขณะที่ยางนี้ลงเขาอย่างรวดเร็ว , มันจะยึดเกาะได้ดีในทุกเงื่อนไข, โดยเฉพาะตอนเข้าโค้ง ยางและขอบล้อ ถูกออกแบบให้สามารถใช้งานได้ทั้งแบบมียางในและไม่มียางใน , ซึ่ง ยางทูปเลส (ไม่ต้องใช้ยางใน) เริ่มมีในปี 2004 และได้รับความนิยมเพิ่มขึ้น เพราะว่าสามารถป้องกันยางรั่วได้
ยางโดยทั่วไปจะใช้กับยางใน, หรือแบบไม่ต้องใช้ยางใน ยางแบบใช้ยางในเป็นแบบมาตรฐานทั่วไปใช้งานง่ายและบำรุงรักษาง่าย ยางแบบไม่ใช้ยางในจะมีประสิทธิภาพที่ดีกว่า เพราะว่าสามารถใช้มันแม้แรงดันลมต่ำ ซึ่งจะให้การยึดเกาะที่ดีกว่า และเพิ่มแรงต้านการหมุนมากกว่า ยางทูปเลสรีดดี้(Tubeless-ready) คือยางที่สามารถใช้ได้ทั้งแบบมียางในและไม่มียางใน น้ำยากาวยางจะช่วยป้องกันอากาศรั่วจากยางไปที่ขอบล้อ ผู้ผลิตยางจักรยานยอดนิยมได้แก่ Wilderness Trail Bikes, Schwalbe, Maxxis, Nokian, Michelin, Continental, Tioga, Kenda, Hutchinson Specialized และ Panaracer
จักรยานสองตอน (Tandems).
จักรยานเสือภูเขาสามารถนำไปทำเป็น จักรยานสองตอนได้ ตัวอย่างเช่น แคนนอนเดล และ ซานตานาไซเคิ่ล มีออกมาในรุ่นที่ไม่มีระบบกันสะเทือน ในขณะที่ แอลวอท (Ellsworth), นิโคไลน์(Nicolai), และ เวนทาน่า(Ventana) ไม่ออกจักรยานสองตอนรุ่นที่มีระบบกันสะเทือนหน้าหลัง
ก็อตซิลลา (ภาพยนตร์ พ.ศ. 2557)
โรเบร์โต กรุซ
โรเบร์โต กรุซ (Roberto Cruz) เกิดเมื่อ 21 พฤศจิกายน พ.ศ. 2484 ที่เมืองบากีโอ ประเทศฟิลิปปินส์ สถิติการชก 44 ครั้ง ชนะ 29 (น็อค 12) เสมอ 3 แพ้ 12
กรุซขึ้นชกมวยสากลครั้งแรกเมื่อ 10 กุมภาพันธ์ พ.ศ. 2498 แพ้คะแนน เลาเรียโน ญาเรนาส ที่ ฟิลิปปินส์ หลังจากนั้น ได้ขึ้นชกชนะเป็นส่วนใหญ่ กรุซได้ชิงแชมป์ฟิลิปปินส์เฉพาะกาลรุ่นเฟเธอร์เวทเมื่อ 5 มิถุนายน พ.ศ. 2502 ชนะน็อค กิล ฟลอเรส ยก 8 ได้แชมป์ไปครอง และได้ชิงแชมป์จริงเมื่อวันที่ 1 ตุลาคม ปีเดียวกัน ชนะคะแนน เลโอ เอสปีโนซา ได้แชมป์มาครองอีก จากนั้น ขึ้นชกชนะเป็นส่วนใหญ่ และเคยชกชนะน็อค สมพงษ์ พิทักษ์สมุทร ยก 5 ที่ฟิลิปปินส์ด้วย ต่อมา กรุซชิงแชมป์ฟิลิปปินส์รุ่นเวลเตอร์เวท เมื่อ 26 เมษายน พ.ศ. 2504 ชนะคะแนน ร็อกกี้ กาลิงโก ได้แชมป์มาครอง เขาป้องกันแชมป์ไว้ได้ 1 ครั้ง และเคยชกชนะคะแนน มนต์ชัย ร.ฟ.ท. ที่ฟิลิปปินส์ด้วย
ต่อมา กรุซได้ไปชิงแชมป์โลกรุ่นไลท์เวลเตอร์เวท WBA ที่สหรัฐเมื่อ 21 มีนาคม พ.ศ. 2506 ซึ่งกรุซเป็นฝ่ายชกแบตลิง ทอร์เรสลงไปนับแปดถึงสองครั้งในยกแรก ก่อนจะเป็นฝ่ายชนะน็อคในยกนี้ ได้แชมป์โลกมาครอง กรุซขึ้นชกป้องกันแชมป์ครั้งแรกในฟิลิปปินส์เมื่อ 15 มิถุนายน พ.ศ. 2506 กับเอ็ดดี เพอร์กิน ซึ่งกรุซถูกชกลงไปนับแปดในยกแรก ก่อนจะเป็นฝ่ายแพ้คะแนน เสียแชมป์ไป หลังจากนั้น กรุซยังคงขึ้นชกอย่างต่อเนื่อง แต่ไม่ได้ชิงแชมป์โลกอีก เขาขึ้นชกครั้งสุดท้ายเมื่อ 28 กันยายน พ.ศ. 2511 แพ้น็อค เฟล เปดรานซา ยก 3 ที่ฟิลิปปินส์ จากนั้นก็แขวนนวมไป
อักษรซูราเบ
อักษรซูราเบ  เป็นอักษรอาหรับที่ใช้เขียนภาษามาลากาซีในช่วงประมาณพุทธศตวรรษที่ 20 คำว่าซูราเบนั้นแปลตรงตัวว่าการเขียนใหญ่ โดยมาจากภาษาอาหรับ "sura" (การเขียน) และภาษามาลากาซี "be" (ใหญ่) ระบบการเขียนนี้ถูกนำเข้ามาผ่านทางการค้ากับชาวอาหรับมุสลิม แต่นักวิชาการบางกลุ่มเห็นว่าอาจจะได้รับจากมุสลิมชาวชวา เนื่องจากมีความคล้ายคลึงระหว่างอักษรซูราเบกับอักษรเปโกนที่ใช้เขียนภาษาชวา อักษรนี้ที่เป็นลายมือเขียนราว 200 ชิ้นนั้นพบว่าไม่มีอันที่เขียนก่อนพุทธศตวรรษที่ 22
การปฏิวัติ ค.ศ. 1989
การปฏิวัติ ค.ศ. 1989  เป็นส่วนหนึ่งของคลื่นการปฏิวัติในช่วงปลายคริสต์ทศวรรษ 1980 และต้นคริสต์ทศวรรษ 1990 อันส่งผลให้ระบอบคอมมิวนิสต์ในยุโรปตอนกลางและตะวันออกรวมถึงภูมิภาคอื่น ๆ ทั่วโลกล่มสลาย ในบางครั้งช่วงสมัยนี้ถูกเรียกขานว่าเป็น ฤดูใบไม้ร่วงของประชาชาติ (Autumn of Nations) ซึ่งเป็นวาทกรรมล้อเลียนของ "ฤดูใบไม้ผลิของประชาชาติ" (Spring of Nations) ที่บางครั้งใช้หมายถึงการปฏิวัติ ค.ศ. 1848 การปฏิวัตินี้เริ่มมาจากเหตุการณ์ที่สหภาพโซเวียตผ่อนปรนนโยบายต่างประเทศกับชาติตะวันตกส่งผลให้ระบอบคอมมิวนิสต์ในยุโรปตะวันออกเริ่มสั่นคลอนนำไปสู่การเรียกร้องเสรีภาพและประชาธิปไตยในยุโรปตะวันออกให้มีสิทธิมากขึ้นส่งผลให้ประเทศคอมมิวนิสต์ในหลายๆประเทศล่มสลายและนำไปสู่การล่มสลายของสหภาพโซเวียตอีกด้วย
ในปี ค.ศ.1980 ประเทศโปแลนด์มีการรวมตัวและเรียกร้องของสหภาพแรงงานหรือโซลิดาริตีภายใต้การนำของแลค วาแวนซาซึ่งต่อมากลายเป็นประธานาธิบดีคนแรกของโปแลนด์ได้มีการเดินขบวนในการต่อต้านรัฐโดยใช้วิธีดื้อแพ่งเพื่อแสดงออกทางด้านสิทธิของชนชั้นแรงงานทำให้กองทัพโปแลนด์ซึ่งนำโดยวอยแชค ยารูแซลสกีได้ทำการประกาศกฎอัยการศึกในปี 1981
นโยบายของกอร์บาเชฟ.
ในช่วงที่ผู้นำสหภาพโซเวียตมีฮาอิล กอร์บาชอฟมีนโยบายปฎิรูปเศรษฐกิจภายในประเทศหรือที่เราเรียกกันว่าเปเรสตรอยคาซึ่งปัจจัยที่นายกอร์บาเชฟปฎิรูปนั้นก็คือเศรษฐกิจของสภาพโซเวียตในช่วงนั่นอยู่ในระดับต่ำเพราะงบประมาณที่โซเวียตได้นั้นหันไปทำสงครามในอัฟกานิสถานและผลิตยุทธโนปกรณ์จนหมดส่งผลให้ประเทศสหภาพโซเวียตขนาดนั้นมีรายได้ต่ำมากทำให้นโยบายของกอร์บาเชฟดังกล่าวมีการปฎิรูปให้ทันสมัยมากขึ้นรวมไปถึงให้ประชาชนมีสิทธิเสรีภาพในการแสดงออกและวิจารณ์การทำงานของพรรคคอมมิวนิสต์แห่งสหภาพโซเวียตอีกด้วยซึ่งนโยบายดังกล่าวเรียกว่ากลัสนอสต์
การตื่นตัวทางการเมือง.
หลังจากเหตุการณ์ที่โปแลนด์ประกาศกฎอัยการศึกในปี พ.ศ.2524 ผู้คนต่างลี้ภัยและไปจัดตั้งกลุ่มโซลิดาริตีอย่างลับๆในช่วงกลางคริสตวรรษที่ 80 อย่างไรก็ตามในช่วงปลายทศวรรษ 1980 ความเป็นปึกแผ่นเริ่มแข็งแกร่งพอที่จะขัดขวางความพยายามในการปฏิรูปของนายพลจารูเซลสกี้ได้มีการประท้วงใหญ่ในปี 1988 เพื่อให้มีการจัดการเลือกตั้งเสรีและสิทธิเสรีภาพในการแสดงออกจนกระทั่งในปี 1989 ฝ่ายนิติบัญญัติของโปแลนด์มีมติเห็นชอบให้จัดการเลือกตั้งเสรีทำให้ประชาชนมีสิทธิมากขึ้น
พรทิพย์ จาละ
คุณหญิงพรทิพย์ จาละ กรรมการผู้ทรงคุณวุฒิในคณะกรรมการพัฒนาระบบราชการ อดีตสมาชิกสภานิติบัญญัติแห่งชาติ เป็นอดีตเลขาธิการคณะกรรมการกฤษฎีกา ระหว่างปี พ.ศ. 2547 ถึงปี พ.ศ. 2553 และเป็นคณะกรรมการข้าราชการพลเรือน (ก.พ.)
คุณหญิงพรทิพย์ จาละ เกิดเมื่อวันที่ 16 ธันวาคม พ.ศ. 2492 สำเร็จการศึกษาระดับปริญญาตรี นิติศาสตรบัณฑิต (เกียรตินิยมดี) จากคณะนิติศาสตร์ มหาวิทยาลัยธรรมศาสตร์ ระดับปริญญาโท ทางด้านกฎหมาย จากมหาวิทยาลัยมิชิแกน และเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
คุณหญิง พรทิพย์ จาละ ได้รับพระราชทานเครื่องราชอิสริยาภรณ์จุลจอมเกล้าชั้น จตุตถจุลจอมเกล้า แต่เดิมนั้น โดยที่มิได้สมรสจึงใช้คำนำหน้านามว่า "คุณ" แต่ล่าสุดเมื่อวันที่ 4 มีนาคม 2565 ได้มีพระบรมราชโองการโปรดเกล้าฯ ให้สตรีผู้ที่ได้รับพระราชทานเครื่องราชอิสริยาภรณ์ตระกูลจุลจอมเกล้าตั้งแต่ชั้น จตุตถจุลจอมเกล้า (จ.จ.) จนถึงชั้น ทุติยจุลจอมเกล้า ใช้คำนำหน้านามว่า "คุณหญิง" ทั้งหมด โดยมิต้องคำนึงว่าสมรสแล้วหรือไม่ ดังนั้น จึงเปลี่ยนคำนำหน้านามจาก คุณพรทิพย์ เป็น คุณหญิงพรทิพย์ จาละ
คุณหญิงพรทิพย์ จาละ ได้รับแต่งตั้งเป็นเลขาธิการคณะกรรมการกฤษฎีกา (นักบริหาร 11) สำนักงานคณะกรรมการกฤษฎีกา สำนักนายกรัฐมนตรี ในปี พ.ศ. 2547 ในรัฐบาลของนาย ทักษิณ ชินวัตร
ในรัฐบาลพลเอกสุรยุทธ์ จุลานนท์ ได้แต่งตั้งคุณหญิงพรทิพย์ จาละ เป็นคณะกรรมการธนาคารแห่งประเทศไทย โดยคำแนะนำของรัฐมนตรีว่าการกระทรวงการคลัง ต่อมาในรัฐบาล อภิสิทธิ์ เวชชาชีวะ ได้แต่งตั้งคุณหญิงพรทิพย์ จาละ เป็นคณะกรรมการในศูนย์อำนวยการแก้ไขสถานการณ์ฉุกเฉิน
ต่อมาภายหลังการยึดอำนาจการปกครองของคณะรักษาความสงบแห่งชาติ ในเดือนพฤษภาคม พ.ศ. 2557 ได้แต่งตั้งคุณหญิงพรทิพย์ จาละ เป็นสมาชิกสภานิติบัญญัติแห่งชาติ
ในวันที่ 14 มิถุนายน พ.ศ. 2559 ได้รับแต่งตั้งเป็น คณะกรรมการพัฒนาระบบราชการ สำนักงานคณะกรรมการพัฒนาระบบราชการ
คุณพรทิพย์ จาละ
เผิง อวี๋เยี่ยน
เผิง อวี๋เยี่ยน (; ; เกิด 24 มีนาคม พ.ศ. 2525) หรือ เอ็ดดี้ เผิง อวี๋เยี่ยน เป็นนักแสดง, นักร้อง และนายแบบชาวไต้หวัน มีชื่อเสียงจากการรับบบทถังอี้ว์เสียวเป่าในเรื่อง "เซียนกระบี่พิชิตมาร"
เผิงอี๋ว์เยี่ยน หรือ EDDIE เกิดที่เผิงหู ไต้หวัน และไปใช้ชีวิตที่แคนาดาตั้งแต่อายุ 13 ปี ศึกษาที่ University of British Columbia, Canada (แคนาดา) แต่พักการเรียนเพื่อทุ่มเทให้กับงานแสดง หลังจากที่เขากลับมาที่ไต้หวันเพื่อร่วมงานศพคุณยาย ได้มีผู้กำกับเห็นแววจึงติดต่อทาบทามให้ไปแคสติ้งเป็นนักแสดง เข้าวงการและมีผลงานเป็นที่รู้จักตั้งแต่ปี 2002 ด้วยผลงานละครวัยรุ่นอย่างเรื่อง “อ้ายฉิงไป๋ผีซู” ที่ได้ร่วมงานกับพระเอกเนื้อหอมอย่างอี๋ว์เหวินเล่อในขณะนั้น หลังจากนั้นก็มีผลงานเรื่อยมา เฉลี่ยแล้วปีละ 1 เรื่อง นอกจากจะเห็นผลงานละครแล้ว พ่อหนุ่มตากลมคนนี้ก็ยังมีผลงานโฆษณามากมาย แต่ที่โด่งดังสุดๆ ก็คือโฆษณาโค้กนั่นเอง
เผิงอี๋ว์เยี่ยนอาจไม่ใช่พระเอกอันดับหนึ่งของไต้หวัน การแสดงของเขาก็ไม่ถือว่าโดดเด่นนัก ถ้านับผลงานที่เป็นที่รู้จักทั่วจีน กลับไม่ใช่ละครแนวสมัยใหม่หรือวัยรุ่นจ๋าอย่างที่เขาแสดงเมื่อเริ่มเข้าวงการ ละครที่แจ้งเกิดอย่างเห็นได้ชัดก็คือละครกำลังภายในเรื่องแรกในชีวิตอย่าง “เซียนกระบี่พิชิตมาร” ในบท ถังอี้ว์เสียวเป่า ที่เขาแสดงได้น่ารักน่าสงสารอย่างที่ไม่เคยได้รับคำชมเช่นนี้มาก่อน
หลังจากเจาะตลาดจีนแผ่นดินใหญ่สำเร็จจนเป็นที่รู้จัก ไม่นานเผิงอี๋ว์เยี่ยนก็ได้รับการทาบทามให้รับบทเด่นอีกครั้งในละครกำลังภายในเรื่องที่สองคือ “ขุนศึกตระกูลหยาง” โดยเขารับบท “หยางชีหลาง” น้องชายคนเล็กของตระกูลหยางที่มีนิสัยมองโลกในแง่ดี จิตใจดี ร่าเริง ซึ่งบุคลิกก็ไม่ต่างไปจากบทถังอี้ว์เสียวเป่าสักเท่าใดนัก
นอกจากงานละครแล้ว เผิงอี๋ว์เยี่ยนก็ยังเคยแสดงความสามารถด้านการร้องเพลงอีกด้วย แม้จะยังไม่มีอัลบั้มเต็มของตัวเอง แต่เขาก็เคยโชว์เสียงร้องเพลงประกอบละครอย่างเรื่อง Scent of Love และ When Dolphin met Cat มาแล้ว
ทางด้านครอบครัวของหนุ่มคนนี้นั้น ถือว่าไม่อบอุ่นเท่าที่ควร เพราะเขาต้องอยู่กับแม่ตั้งแต่เด็ก หลังจากที่พ่อแม่หย่าร้างกัน ในความทรงจำของเขานั้น ไร้ซึ่งภาพของพ่อตั้งแต่วัยเยาว์ แม่ต้องลำบากเลี้ยงเขาและพี่สาวอีก 2 คนมาจนโต รวมทั้งต้องดูแลคุณยายอีกด้วย เผิงอี๋ว์เยี่ยนเคยกล่าวว่า “ตั้งแต่เด็กผมเติบโตมากับสังคมที่แวดล้อมไปด้วยผู้หญิง บางทีอาจเป็นเพราะเหตุผลนี้ จึงทำให้นิสัยผมเป็นคนอ่อนโยนและนุ่มนวล”
เพราะเป็นผู้ชายคนเดียวในบ้าน จึงมักจะได้รับความรักความเอาใจใส่มาก แต่เผิงอี๋ว์เยี่ยนกลับปฏิเสธว่าเขาก็ไม่ได้มีนิสัยคุณหนูอย่างที่หลายคนคิด
“ผมยอมรับว่าครอบครัวรักผมมาก แต่ว่าไม่ใช่จะตามใจผมทุกอย่าง ทำเรื่องอะไรผิดก็ต้องถูกลงโทษ แม่ผมจะใส่ใจกับเรื่องการศึกษาและมารยาทการปฏิบัติตนต่อบุคคลอื่นมาก มีครั้งหนึ่งคะแนนสอบผมแย่มาก ไม่กล้าบอกคะแนนให้แม่รู้ โกหกแม่เรื่องคะแนนจริง ผลสุดท้ายเมื่อความจริงปรากฏ ผมโดนแม่ตียกใหญ่” ดังนั้นตั้งแต่เด็กจนโตเผิงอี๋ว์เยี่ยนจึงเชื่อฟังแม่มาตลอด
“พูดตามความจริง ผมไม่เคยทำตัวเกเรเลย การเชื่อฟังแม่นั้นเป็นสัจธรรมที่ถูกต้องดีงาม เพราะแม่ทำงานเลี้ยงครอบครัวก็ลำบากมามากพอแล้ว เหตุใดผมจะต้องทำให้ท่านโกรธและไม่สบายใจอีกล่ะ”
หลังจากเรียนจบจากแวนคูเวอประเทศแคนนาดา จนกลับมาที่ไต้หวันและได้เข้าวงการแล้วนั้น เผิงอี๋ว์เยี่ยนมีโอกาสได้แสดงละคร ช่วงนั้นที่เขามีรายได้เป็นกอบเป็นกำก็พยายามเก็บหอมรอบริบกินข้าวกล่องทุกมื้อ เพื่อส่งเงินให้แม่เป็นทุนเปิดร้านอาหารที่เซี่ยงไฮ้ นับได้ว่าเป็นสุดยอดลูกกตัญญูที่หายากคนหนึ่งในวงการบันเทิง
“ผมบอกแม่ว่า ชั่วชีวิตนี้ผมจะไม่ประพฤติตัวไม่ดีเด็ดขาด ผมหวังจะให้ท่านมีความสุข ท่านลำบากเพื่อผมมามาก หลังจากนี้ผมจะเก็บเงินซื้อบ้านหลังใหญ่ๆ สักหลังแล้วรับท่านมาอยู่ด้วยกัน พวกเราจะอยู่ด้วยกันจนแก่เฒ่าครับ”
สำหรับความรักกับสาวๆ ของพ่อหนุ่มคนนี้ ตอนนี้เขาบอกแต่เพียงว่าโสดสนิท แต่ก็มีข่าวออกมามากมาย ไม่ว่าจะก่อนหน้านี้กับนักแสดงสาวหน้าจิ้มลิ้มอย่างหยางเฉิงหลิง (เรนนี่) หรือกระแสข่าวที่ว่าเป็นเกย์และกุ๊กกิ๊กกับเหอยุ่นตงระหว่างถ่ายทำเรื่อง”ขุนศึกตระกูลหยาง” แต่แล้วก็เงียบไป เพราะเผิงอี๋ว์เยี่ยนออกมากล่าวว่าเขาไม่ใช่เกย์ และเขาก็มีใจนิยมเพศหญิงตามปกติ ล่าสุดมิวายมีข่าวกุ๊กกิ๊กกับนักร้องสาว “ไช่อีหลิน” ที่นักข่าวตามไปถ่ายภาพทั้งสองแอบเที่ยวอยู่ด้วยกันที่ลอนดอน แต่เขาก็ออกมาปฏิเสธอีกว่าเจอกันโดยบังเอิญเท่านั้น ก็ต้องลุ้นกันต่อไปว่าความรักของหนุ่มหน้าใสคนนี้จะเดินไปในทิศทางใด
2005 - The Most Beautiful (最美) - Maggie Chiang （江美琪）
2005 - One To One （一对一） - Fish Leong
2006 - Find the Unicorn （寻找独角兽）- Fiona Sit （薛凯琪）
2007 - the Sea Loves the Blue Sky (大海爱蓝天) - Eddie Peng （彭于晏）
2008 - Wishes of Lucky Grass (幸运草的祝福)- Clover Band
2008 - Coastal Highway Exit[26] （沿海公路的出口）- S.H.E
2008 - Because You Love Me (因为你爱我) - Joanna Wang(王若琳)
2010 - Break up Needs Practice (分手需要练习的) - A-Lin （黄丽玲）
2010 - Fei Ai Bu Ke (非爱不可） - Eddie Peng （彭于晏）
2010 - Chameleon （变色龙）- Eddie Peng （彭于晏）
2010 - Corner of Summer （转角的夏天）- Eddie Peng （彭于晏）
ดีพัค โชปรา
หมัดเด็ดเสียงทอง
หมัดเด็ดเสียงทอง เป็นละครซิตคอม ทางโมเดิร์นไนน์ทีวี ออกอากาศเวลา 20.45-21.45 น. ทุกวันเสาร์ สร้างโดย บริษัท นีโน่ บาร์เทอร์ จำกัด และ บริษัท บุหลันดั้นเมฆ จำกัด กำกับการแสดงโดย ทศพล ศรีสุคนธรัตน์ ออกอากาศตอนแรกเมื่อวันที่ 8 กุมภาพันธ์ พ.ศ. 2557 ในชื่อตอน "ฉันอยากเป็นนักร้อง" และตอนสุดท้ายออกอากาศเมื่อวันที่ 16 สิงหาคม พ.ศ. 2557 ในชื่อตอน "ความลับในใจ"
เริ่มต้นที่ชีวิตของ พัดลม หนุ่มยโสธรแสนเชยที่ถูกฟ้าลิขิตให้เข้ามาสร้างฝันการเป็นนักร้องลูกทุ่งชื่อดังให้เป็นจริง เฮียปอ ตัดสินใจรับพัดลมเข้าค่ายป.ฮุกทอง คือเจ้าของค่ายมวย ป.ฮุคทอง ฮุคที่สะกดด้วย ค.ควาย ส่วนค่ายเพลง ป.ฮุกทอง ที่สะกดด้วย ก.ไก่ คือค่ายเพลงของ ปอนด์ ลูกชายคนโตและ ปอง ลูกสาวคนเล็กของเฮียปอต่างหาก
ความซื่อทำให้พัดลมไม่รู้ตัวว่าเซ็นสัญญาผิดค่าย ณดา โปรโมเตอร์สาวประจำค่ายยืนยันว่าพัดลมไม่เหมาะที่จะเป็นนักร้อง นอกจาก พู่กัน ว่าที่นักร้องเบอร์หนึ่งของค่าย แต่อุปสรรคความไม่มั่นใจ ปองเองยังหาทางแก้ไม่ได้ ส่วนหญิงยี นักร้องสาวประจำค่าย ก็แอบหลงรักปอนด์ข้างเดียว
ณดาและไอรินจะดันพัดลมให้เป็นทั้งนักร้องและนักมวยเบอร์ 1 ของค่าย จึงจ้าง 3 หมัด เขาทราย สามารถ และสมรักษ์ มาเป็นครูฝึกให้พัดลม พัดลมจึงสอนปองกับพู่กันร้องเพลง ทั้งสามคนตั้งใจซ้อมร้องเต้นอย่างเต็มที่จน ณดามั่นใจว่าทั้งสามคนพร้อมที่จะเปิดตัวกับสื่อมวลชนแล้ว แต่อยู่ ๆ ก็มีหมายท้าปะลองจากค่ายมวยอื่น ๆ โดยระบุตัวพัดลมเป็นตัวแทนค่าย พัดลมโดนต่อยจนหมดสติ
วันเปิดตัวนักร้องลูกทุ่งหน้าใหม่จึงมีแค่ปองและพู่กันเท่านั้น เฮียอู๋ เจ้าของค่ายเพลงยักษ์ใหญ่อยู่เบื้องหลังทั้งหมด เพราะไม่ต้องการมีคู่แข่งทางสายเพลงลูกทุ่ง พัดลมตัดสินใจเลือกไปทัวร์ชิงแชมป์มวยทั่วประเทศ ปองทั้งโกรธทั้งเสียใจจนคิดจะปิดค่ายเพลง เฮียอู๋รู้ข่าวก็ยกเลิกการเปิดตัวพู่กันเช่นกัน
พู่กันเสียใจมากที่โดนเฮียอู๋หลอกใช้จนคิดจะเลิกร้องเพลง เพชรพลอยดาวไปตามตัวพู่กันกลับมาที่ค่ายป.ฮุกทองได้สำเร็จ ทั้งหมดวางแผนจะตลบหลังเฮียอู๋ด้วยการปล่อยข่าวว่าค่ายป.ฮุกทองปิดตัวแล้ว
การออกอากาศซ้ำ.
ละคร หมัดเด็ดเสียงทอง กลับมาออกอากาศซ้ำอีกครั้ง ตั้งแต่วันที่ 23 กรกฎาคม พ.ศ. 2558 ออกอากาศทุกวันพฤหัสบดี เวลา 9.30-10.30 น. และเวลา 14.00-15.00 น. ทางช่อง จีเอ็มเอ็มแชนแนล
ทานากะ ชินเบ
ทานากะ ชินเบ (,2375-11 กรกฎาคม 2406) หนึ่งในสี่มือสังหารชื่อดังแห่งยุค บากูมัตสึ ซึ่งรับใช้ ทาเกจิ ซูอิซัง ผู้นำกลุ่ม "ภักดีแห่งโทซะ" ที่มีเป้าหมายเพื่อโค่นล้มรัฐบาลเอโดะ และฟื้นฟูพระราชอำนาจขององค์พระจักรพรรดิ
ทานากะฆ่าตัวตายเมื่อวันที่ 11 กรกฎาคม พ.ศ. 2406 ด้วยการกระทำเซ็ปปูกุ
สนามกีฬาโอลิมปิกกวางตุ้ง
สนามกีฬาโอลิมปิกกวางตุ้ง  เป็นสนามกีฬาที่ตั้งอยู่ในนครกว่างโจว มณฑลกวางตุ้ง ประเทศจีน เริ่มก่อสร้างในปี ค.ศ. 1998 แล้วเสร็จในปี ค.ศ. 2001
ในปี ค.ศ. 2010 สนามกีฬาแห่งนี้เป็นสนามกีฬาหลักของกีฬาเอเชียนเกมส์ 2010 ที่ประเทศจีนเป็นเจ้าภาพ อย่างไรก็ตามพิธีเปิดและปิดการแข่งขันมิได้จัดที่นี่ แต่จัดที่เกาะไห่ซิงซากลางแม่น้ำซูเจียงแทน
เซ็นทรัลพลาซา นครศรีธรรมราช
พรรคชาติประชาธิปไตย
พรรคชาติประชาธิปไตย  เป็นพรรคการเมืองของประเทศไทย ในอดีตซึ่งมีพลเอก เกรียงศักดิ์ ชมะนันทน์ อดีตนายกรัฐมนตรี เป็นหัวหน้าพรรค และมีพลอากาศเอก ทวี จุลละทรัพย์ เป็นประธานที่ปรึกษา พรรคจดทะเบียนจัดตั้งเมื่อวันที่ 9 สิงหาคม พ.ศ. 2525 เป็นลำดับที่ 7/2525 โดยมีแกนนำพรรคในชุดก่อตั้งพรรค เช่น อบ วสุรัตน์ ปรีดา กรรณสูต วงศ์ พลนิกร ประโยชน์ เนื่องจำนงค์ ประยูร สุรนิวงศ์ ดร.อาทิตย์ อุไรรัตน์ ชูสง่า ฤทธิประศาสน์ ไพฑูรย์ แก้วทอง สมพงษ์ อมรวิวัฒน์ ดำริ น้อยมณี และ ปิยะ อังกินันทน์
พรรคชาติประชาธิปไตย มีที่ปรึกษาประกอบด้วย พลอากาศเอก ทวี จุลละทรัพย์ พลเอก เล็ก แนวมาลี อุปดิศร์ ปาจรียางกูร ระพี สาคริก และ อุทัย บูรณสมภพ
ซึ่งทางพรรคได้ส่งสมาชิกพรรคลงรับสมัครเลือกตั้งสมาชิกสภาผู้แทนราษฎรทั้งหมด 3 ครั้งคือ ในการเลือกตั้ง พ.ศ. 2522 (ในนามกลุ่มชาติประชาธิปไตย) ได้ 1 ที่นั่ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้งจำนวน 15 ที่นั่ง และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้งเพียง 3 ที่นั่ง
แต่ในปี พ.ศ. 2531 ทางพรรคมิได้ส่งสมาชิกลงรับสมัครเลือกตั้ง ศาลฎีกาจึงมีมติยุบพรรคชาติประชาธิปไตย เมื่อวันที่ 17 เมษายน พ.ศ. 2532
ผู้ฝึกสอน (บาสเกตบอล)
การฝึกสอนบาสเกตบอล คือปฏิบัติการด้านการกำกับและการวางกลยุทธของทีมบาสเกตบอล หรือนักบาสเกตบอลเป็นรายบุคคล การฝึกสอนบาสเกตบอลโดยทั่วไปจะครอบคลุมการปรับปรุงทั้งแบบรายบุคคลและแบบทีม ในทักษะการรุกและการป้องกัน ตลอดจนการวางเงื่อนไขทางกายภาพโดยรวม
การฝึกสอนมักจะดำเนินการโดยคนเพียงคนเดียว และมักจะมีความช่วยเหลือจากผู้ช่วยที่จำนวนหนึ่งคนหรือมากกว่า
เครื่องมือการฝึกสอน.
บอร์ดแสดงแผนในช่วงก่อนการแข่งขันเพื่ออธิบายถึงการเล่นและแสดงภาพรวมของกลยุทธฝ่ายทีมตรงข้าม ผู้ฝึกสอนจะเป็นผู้วางกลยุทธและเป็นคนสืบเหตุการณ์ทีมฝ่ายตรงข้ามและหาวิธีที่จะเอาชนะทีมเหล่านั้นให้มากที่สุดเท่าที่จะทำได้ ในขณะเดียวกัน เขาจะเลือกผู้เล่นที่ดีที่สุดห้าคนลงสนามในช่วงเริ่มการแข่งขัน (มีเพียงห้าคนเท่านั้นในการแข่งแต่ละครั้ง) ผู้ฝึกสอนยังต้องตระหนักถึงลูกทีมที่เขาได้คุมตลอดทั้งการแข่งขัน เพื่อให้เขาเหล่านั้นเกิดมีกำลังใจที่ฮึกเหิม
เมดิเตอร์เรเนียนเกมส์ 1959
กีฬาเมดิเตอร์เรเนียนเกมส์ 1959  การแข่งขันนี้จัดขึ้นที่เบรุต ประเทศเลบานอน
สนามกีฬาโอลิมปิกสต็อกโฮล์ม
สนามกีฬาโอลิมปิกสต็อกโฮล์ม  ตั้งอยู่ที่เมืองสต็อกโฮล์ม ประเทศสวีเดน เริ่มก่อสร้างในปี ค.ศ. 1910 แล้วเสร็จในปี ค.ศ. 1912 ซึ่งเป็นสนามกีฬาขนาดใหญ่อันดับที่ 1 ของสวีเดน
ในปี ค.ศ. 1912 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 5 ที่สวีเดนเป็นเจ้าภาพ
สนามกีฬาโอลิมปิก (อัมสเตอร์ดัม)
สนามกีฬาโอลิมปิก  ตั้งอยู่ที่กรุงอัมสเตอร์ดัม ประเทศเนเธอร์แลนด์ เริ่มก่อสร้างในปี ค.ศ. 1927 แล้วเสร็จในปี ค.ศ. 1928 ซึ่งเป็นสนามกีฬาขนาดใหญ่อันดับที่ 1 ของเนเธอร์แลนด์เมื่อสร้างแล้วเสร็จ
ในปี ค.ศ. 1928 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 9 ที่เนเธอร์แลนด์เป็นเจ้าภาพ และเคยเป็นสนามเหย้าของอาเอฟเซ อายักซ์ ก่อนจะย้ายไปยังอัมสเตอร์ดัมอาเรนาในปี ค.ศ. 1996 ปัจจุบันสนามแห่งนี้ได้รับการดัดแปลงเป็นพิพิธภัณฑ์กีฬาและสนามกรีฑา โดยมิได้ใช้เป็นสนามฟุตบอลอีก
สนามฟรานซิส (เซนต์หลุยส์)
สนามฟรานซิส  ตั้งอยู่ภายในอาณาเขตของมหาวิทยาลัยวอชิงตัน เมืองเซนต์หลุยส์ รัฐมิสซูรี สหรัฐอเมริกา เริ่มก่อสร้างในปี ค.ศ. 1903 แล้วเสร็จในปี ค.ศ. 1904 ซึ่งเป็นสนามกีฬาขนาดใหญ่อันดับที่ 1 ของสหรัฐอเมริกา
ในปี ค.ศ. 1904 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 3 ที่สหรัฐอเมริกาเป็นเจ้าภาพ
วอลเลย์บอลหญิงอินเตอร์เนชันแนลวีทีวีคัพ
วอลเลย์บอลหญิงอินเตอร์เนชันแนลวีทีวีคัพ  หรือเรียกสั้นๆว่า วีทีวีคัพ ("VTV Cup") เป็นการแข่งวอลเลย์บอลหญิงกระซับมิตร จัดขึ้นโดยสหพันธ์วอลเลย์บอลเวียดนาม และได้รับการสนับสนุนโดยโทรทัศน์เวียดนาม การแข่งขันก่อตั้งขึ้นในปี 2004
แอมานุแอล เปอตี
แอมานุแอล โลร็อง เปอตี  อดีตนักฟุตบอลชาวฝรั่งเศสที่มีชื่อเสียง เกิดเมื่อวันที่ 22 กันยายน ค.ศ. 1970 ที่เมืองเดียป ประเทศฝรั่งเศส มีชื่อเล่นว่า "มานูว์"
เปอตีเริ่มต้นเล่นฟุตบอลอาชีพกับทีมเออแอ็ส อาร์ก-ลา-บาตาอีย์ ก่อนจะย้ายไปเล่นกับโมนาโก ซึ่งที่นี่เปอตีได้ร่วมงานกับอาร์แซน แวงแกร์ ซึ่งเป็นหัวหน้าผู้ฝึกสอน ซึ่งต่อมาเมื่อเวนเกอร์ย้ายมาคุมทีมอาร์เซนอลในพรีเมียร์ลีก อังกฤษ เปอตีก็ได้ย้ายตามมาด้วย ด้วยค่าตัว 3.5 ล้านปอนด์ เปอตีเป็นนักฟุตบอลที่ติดทีมชาติฝรั่งเศสในการแข่งขันฟุตบอลโลก 1998 ที่ฝรั่งเศสเป็นเจ้าภาพ และเป็นผู้ยิงประตูปิดท้ายในนัดชิงชนะเลิศที่ฝรั่งเศสเอาชนะบราซิลไปได้ 3-0 ทำให้ได้แชมป์โลกสมัยแรก
กิบิไบต์
กิบิไบต์  มีสัญลักษณ์ว่า KiB 1 กิบิไบต์มีค่า 2^10 ไบต์เท่ากับ 1024 ไบต์ (กิบิ แปลว่า 1000) หน่วยนี้ได้รับการจัดตั้งขึ้นโดยองค์การระหว่างประเทศว่าด้วยการมาตรฐาน ได้รับการยอมรับสำหรับการใช้งานโดยทุกองค์กรมาตรฐานที่สำคัญและเป็นส่วนหนึ่งของระบบปริมาณระหว่างประเทศ
กิบิไบต์ มีความเกี่ยวข้องกับ กิโลไบต์ เนื่องจากมีค่าใกล้เคียงกัน
เจิ้ง หยวนช่าง
สถานะภาพ โสด
เจิ้ง หยวนช่าง หรือ โจ เจิ้ง (; ชื่อภาษาอังกฤษ: Joe Cheng, Zheng Yuanchang) เป็นนักร้องและนักแสดงชาวไต้หวันที่มีชื่อเสียงมาก
จากเรื่องแกล้งจุ๊บให้รู้ว่ารัก โดยคู่กับหลินอีเฉิน
เจิ้งหยวนช่างมีชื่อเล่นภาษาอังกฤษว่า โจ (Joe) เขามีผลงานทางด้านละครและภาพยนตร์มากมาย โจแสดงละครมาแล้วหลายต่อหลายเรื่อง แต่มีอยู่เรื่องหนึ่งที่ ณ เวลานี้ สาวไทยของเรากำลังให้ความสนใจ และติดตามตั้งแต่ต้นจนจบก็คือละครเรื่อง เอ้อจั้วจี้ว์จือเหวิน หรือชื่อภาษาอังกฤษก็คือ It started with a kiss ซึ่งดัดแปลงมาจากการ์ตูนยอดฮิตของญี่ปุ่นโดยนักเขียนชื่อดัง KAORU TADA สำหรับเรื่องนี้เขาแสดงร่วมกับนักแสดงสาวดาวรุ่งหลินอีเฉิน รวมทั้งหนุ่มหล่อวังตงเฉิง (汪东城) หรือ Jiro แห่งวงฟาเรนไฮน์อีกด้วย
ก่อนหน้านี้เขาก็มีละครที่สร้างความฮือฮาให้แฟนๆ จนเป็นที่รู้จักอย่างเรื่องสาวโก๊ะหัวใจใสกิ๊ก (The Rose) เรื่องนี้เขาเป็นหนุ่มผมยาวที่แสนหล่อเหลา ซึ่งหลงรักพี่สาวของตนเองนั้นก็คือ Ella นักร้องนำวง S.H.E แม้ในเรื่องนี้เขาไม่ได้รับบทพระเอก แต่เพราะบทบาทรักพี่สาวของตนเองและมีความรู้สึกพิเศษกับพระเอกของเรื่อง พร้อมกับฉากเลิฟซีนจูบปากกับพระเอก ก็ทำให้แฟนๆ หลายคนฮือฮา ในที่สุดเขาก็เป็นที่สนใจมากขึ้น
ผลงานล่าสุดที่โจกำลังถ่ายทำอยู่ตอนนี้คือละครเรื่อง Hot Summer Love (ร้อนนี้ต้องมีรัก) ที่สำคัญเรื่องนี้ก็หนีไม่พ้นเป็นละครที่ดัดแปลงมาจากการ์ตูนญี่ปุ่นอีกเช่นเคย ในเรื่องนี้บุคลิกตัวละครก็ยังคล้ายกันอีก เป็นผู้ชายที่มีบุคลิกเงียบขรึม ถ้าเรื่องนี้มาถึงเมืองไทยเมื่อไหร่ แฟนคลับสาวไทยของโจจะต้องเพิ่มปริมาณขึ้นอีกแน่นอน
วิก โจว
โจว ยฺหวีหมิน หรือ วิก โจว (; เกิด 9 มิถุนายน พ.ศ. 2524) เป็นนักร้องและนักแสดงที่มีชื่อเสียงจากเรื่อง รักใสใสหัวใจสี่ดวง (2001) และเป็นสมาชิกวง เอฟโฟร์
โจว อวี้หมิน
กล้องจุลทรรศน์อิเล็กตรอนชนิดส่องผ่าน
กล้องจุลทรรศน์อิเล็กตรอนแบบส่องผ่าน (TEM)  ประดิษฐ์ขึ้นครั้งแรกเมื่อปี พ.ศ. 2474 โดยเอิร์นท์ รุสกา และคณะ โดยวัตถุที่นำมาส่องต้องมีขนาดเล็ก และเฉือนให้บางมาก ๆ ประมาณ 60 ถึง 90 ไมโครเมตร เหมาะสำหรับการศึกษาโครงสร้างภายในของเซลล์ ภาพที่ปรากฏบนจอเรืองแสงเป็นภาพ 2 มิติ มีกำลังขยายสูงมากถึง 500,000 ถึง 1,000,000 เท่า นอกจากจะใช้ศึกษาสิ่งมีชีวิต ยังใช้สำหรับส่องรูปผลึกของสารต่าง ๆ ในการวิเคราะห์ทางเคมีได้
อิซุมิ โทะโดะ
อิซุมิ โทะโดะ (Todo Izumi) เป็นนามแฝงของผู้ที่แต่ง แม่มดน้อยโดเรมี และ พริตตี้เคียว ซึ่งเป็นนามแฝงกลุ่มสำหรับพนักงานที่ Toei Animation นามแฝงใช้ในลักษณะที่คล้ายกันรวมถึง ฮาจิเมะ ยาตาเตะ จากซันไรส์และ ซาบุโระ ยาซุเดะ สำหรับบริษัทโทเอ อนิเมะ และโทกุซะซุทีวีโปรดักชั่น ชื่อนี้ได้มาจาก "Tōei Dōga (ชื่อเก่าของ Toei Animation) โออิซุมิ สตูดิโอ" (เขียนในภาษาญี่ปุ่นเป็น 東映動画大泉スタジオ)
ซีรีส์ที่สร้าง.
ซีรีส์ แม่มดน้อยโดเรมี
Ojamajo Doremi
Ojamajo Doremi #
Mo~tto! Ojamajo Doremi
Ojamajo Doremi Dokka~n!
Ojamajo Doremi Na-i-sho
Shinzo
Pipo Papo Patrol-kun
Ashita no Nadja
ซีรีส์ พริตตี้เคียว
มหัศจรรย์สาวน้อยพริตตี้เคียว / มหัศจรรย์สาวน้อยพริตตี้เคียว แมกซ์ฮาร์ต
Yes! พรีเคียว 5 / Yes! พรีเคียว 5 GoGo!
เฟรชพรีเคียว!
โดกิโดกิ! พรีเคียว
แฮปปิเนสชาร์จ พรีเคียว!
คิระคิระ☆พรีเคียว อะลาโหมด
ฮักโตะ! พรีเคียว
สตาร์☆ทวิงเกิ้ล พรีเคียว
ฮีลลิ่งกู๊ด♡พรีเคียว
ทรอปิคอล-รูจ! พรีเคียว
ดิลิเชียสปาร์ตี้♡พรีเคียว
Gin'iro no Olynssis
Hatara Kizzu Maihamu Gumi
Marie and Gali
Kyousogiga
กล้องจุลทรรศน์อิเล็กตรอนชนิดส่องกราด
กล้องจุลทรรศน์อิเล็กตรอนแบบส่องกราด (SEM)  ประดิษฐ์ขึ้นครั้งแรกเมื่อปี พ.ศ. 2481 โดยเอม วอง เอนเดนนี ใช้ศึกษาโครงสร้างภายนอกของวัตถุ ลักษณะผิวภายนอกของเซลล์ ผิวโลหะ มองเห็นความลึกภาพปรากฏบนจอคอมพิวเตอร์เป็นภาพ 3 มิติ มีกำลังขยายสูงหลายหมื่นเท่า
เคน จู
จู เสี้ยวเทียน หรือ เคน จู (; ชื่อภาษาอังกฤษ: Ken Chu, Zhu Xiaotian; เกิด 15 มกราคม พ.ศ. 2522) เป็นนักร้อง นักประพันธ์เพลง นักแสดง กุ๊ก ชาวไต้หวัน และสมาชิกวงบอยแบนด์สี่คนของแมนโดป๊อปไต้หวัน เอฟโฟร์ จบการศึกษาในสิงคโปร์ (โรงเรียนมัธยมบุนเลย์) เขาพูดภาษาจีนกลาง กวางตุ้ง และอังกฤษ มีชื่อเสียงจากละครเรื่อง รักใสใสหัวใจสี่ดวง (2001)
เหยียน หย่าหลุน